techiaith/cofnodycynulliad_en-cy huggingface dataset:
English: I thank the First Minister for that answer, but I'm going to ask him if he could go even further, looking forward. I just wonder whether he and his Ministers in the Cabinet would be open to some ideas that the local authority is working on. So, for example, developing a Bridgend transport hub along with the re-regulation of the buses could actually get the buses to go to the places of work at the time that we need them along the routes that we need them; community and town centre investment in places like Pontycymer and Nantymoel; mixed-use redevelopment of empty sites, such the Ewenny Road strategic site, as well as Sarn and the empty Christie-Tyler site; enterprise hubs in the three valleys delivering jobs closer to home; further development of things such as the Caerau mine water geothermal scheme as well; and also, developing the Bryngarw country park further than it is now, as that gateway for adventure tourism, not only into the Ogmore, but into the Rhondda and the Afan valleys as well. Would he impress that, working with his Ministers together across Government, and would he like to come and visit us, at any time that's convenient to him, so that we can show him the potential of delivering jobs and prosperity for all throughout our communities?
Welsh: Diolchaf i'r Prif Weinidog am yr ateb yna, ond rwy'n mynd i ofyn iddo a allai fynd ymhellach fyth, gan edrych ymlaen. Rwy'n meddwl tybed a fyddai ef a'i Weinidogion yn y Cabinet yn agored i rai syniadau y mae'r awdurdod lleol yn gweithio arnyn nhw. Felly, er enghraifft, gallai datblygu canolfan drafnidiaeth i Ben-y-bont ar Ogwr ynghyd ag ail-reoleiddio'r bysiau gael y bysiau i fynd i'r mannau gwaith ar yr adeg y mae eu hangen arnom ar hyd y llwybrau y mae eu hangen arnom; buddsoddi mewn cymunedau a chanol trefi mewn lleoedd fel Pontycymer a Nantymoel; ailddatblygu defnydd cymysg o safleoedd gwag, fel safle strategol Heol Ewenni, yn ogystal â Sarn a safle gwag Christie-Tyler; canolfannau menter yn y tri chwm yn darparu swyddi yn nes at adref; datblygu ymhellach pethau fel cynllun geothermol dŵr cloddfa Caerau hefyd; a hefyd, datblygu parc gwledig Bryngarw ymhellach nag y mae wedi ei ddatblygu ar hyn o bryd, fel y porth hwnnw ar gyfer twristiaeth antur, nid yn unig i mewn i Ddyffryn Ogwr, ond i mewn i gymoedd Rhondda ac Afan hefyd. A wnaiff ef bwysleisio hynny, gan gydweithio â'i Weinidogion ar draws y Llywodraeth, ac a hoffai ddod i ymweld â ni, ar unrhyw adeg sy'n gyfleus iddo ef, er mwyn i ni allu dangos iddo'r potensial i sicrhau swyddi a ffyniant i bawb ym mhob un o'n cymunedau?
English: Well, Llywydd, with the repertoire of ideas that we have just heard, it is no wonder, is it, that unemployment in the Ogmore constituency is at an all-time low, where active enterprises in the constituency are at an all-time high, and where the growth in earnings in the Ogmore constituency over the last decade has outstripped the growth, not just in Wales, but across the whole of the United Kingdom? It's fantastic to hear such a wealth of ideas, that we as a Government will want to take up across my ministerial colleagues, and, of course, I would be delighted to come to the constituency and to be with the Member seeing for myself the practical possibilities for even further improvement in the Ogmore economy.
Welsh: Wel, Llywydd, gyda'r repertoire o syniadau yr ydym ni newydd eu clywed, nid yw'n syndod bod diweithdra yn etholaeth Ogwr ar ei lefel isaf erioed, lle mae busnesau gweithredol yn yr etholaeth ar eu lefel uchaf erioed, a lle mae'r twf i enillion yn etholaeth Ogwr dros y degawd diwethaf yn uwch na'r twf, nid yn unig yng Nghymru, ond ledled y Deyrnas Unedig gyfan? Mae'n wych clywed y fath gyfoeth o syniadau, y byddwn ni fel Llywodraeth eisiau eu trafod gyda phob un o fy nghyd-Weinidogion, ac, wrth gwrs, byddwn wrth fy modd o gael dod i'r etholaeth a bod gyda'r Aelod yn gweld drosof fy hun y posibiliadau ymarferol ar gyfer gwelliant pellach eto yn economi Ogwr.
English: Well, of course, Ogmore is in my region, so perhaps I can piggy-back on the back of that invitation, Huw - thank you. As we've heard before in the Chamber, of course, constituents in Ogmore, as well as other parts of my region, will have worked at Ford and the supply chain companies that have supported Ford. The Welsh Government committed to match fund the Cardiff capital region's £50,000 contribution to a seed fund for Bridgend County Borough Council to invest in initial resources to help develop some proposals to mitigate the impact of those job losses, and some of them may be those that Huw Irranca-Davies has just mentioned. Have you had any indication yet as to whether the council has had the full £100,000 and how much of that has been invested in those priority areas of clean energy and the town centre improvements that we desperately need, in other parts of my region, actually? Is it clear that those are mitigating the impact of the Ford job losses or are they more generally involved in improving the local economy?
Welsh: Wel, wrth gwrs, mae Ogwr yn fy rhanbarth i, felly efallai y gallaf innau fanteisio ar y gwahoddiad hwnnw hefyd, Huw - diolch i chi. Fel yr ydym ni wedi ei glywed o'r blaen yn y Siambr, wrth gwrs, bydd etholwyr yn Ogwr, yn ogystal â rhannau eraill o'm rhanbarth i, wedi gweithio yn Ford a'r cwmnïau yn y gadwyn gyflenwi sydd wedi cefnogi Ford. Ymrwymodd Llywodraeth Cymru i roi arian cyfatebol i gyfraniad £50,000 prifddinas-ranbarth Caerdydd i gronfa sbarduno i Gyngor Bwrdeistref Sirol Pen-y-bont ar Ogwr ei fuddsoddi mewn adnoddau cychwynnol i helpu i ddatblygu rhai cynigion i liniaru effaith y colledion swyddi hynny, ac efallai mai'r rhai ohonyn nhw fydd y rhai y mae Huw Irranca-Davies newydd eu crybwyll. A ydych chi wedi cael unrhyw arwydd eto ynghylch pa un a yw'r Cyngor wedi cael yr £100,000 llawn a faint o hwnnw sydd wedi cael ei fuddsoddi yn y meysydd blaenoriaeth hynny o ynni glân a'r gwelliannau y mae taer angen amdanyn nhw yng nghanol trefi, mewn rhannau eraill o'm rhanbarth i, mewn gwirionedd? A yw'n amlwg bod y rheini'n lliniaru effaith colledion swyddi Ford neu a ydyn nhw'n ymwneud yn fwy cyffredinol â gwella'r economi leol?
English: I thank Suzy Davies for that, Dirprwy Lywydd. It is true that the Welsh Government has provided £50,000 to Bridgend County Borough Council, to be matched by the city deal. I don't, I'm afraid, have immediately in my head the projects that are being worked up as a result of that investment, but I do know that there is a list of projects that Welsh Government officials and those in the Cardiff capital region have been working on specifically in order to be able to use that investment. That is part, Dirprwy Lywydd, of a far wider range of actions that the teams that are working on the future of people and places in Bridgend are invested in: the bringing of Ineos to Bridgend, with the potential for jobs there in the future, the investment that the Welsh Government is making to make sure that that is the most attractive proposition that we can make. We are determined to go on working with all our partners, including the UK Government, to make sure that we provide new economic opportunities for people who have lost their jobs at Ford Bridgend, and that Ogmore and the Bridgend constituency, and the whole of the region that the Member represents, goes on enjoying a successful economic future.
Welsh: Diolchaf i Suzy Davies am hynna, Dirprwy Lywydd. Mae'n wir bod Llywodraeth Cymru wedi darparu £50,000 i Gyngor Bwrdeistref Sirol Pen-y-bont ar Ogwr, i'w gyfateb gan y fargen ddinesig. Nid oes gennyf, mae arnaf ofn, ar unwaith yn fy mhen, y prosiectau sy'n cael eu llunio o ganlyniad i'r buddsoddiad hwnnw, ond rwyf yn gwybod bod rhestr o brosiectau y mae swyddogion Llywodraeth Cymru a'r rhai ym mhrifddinas-ranbarth Caerdydd wedi bod yn gweithio arnyn nhw yn benodol er mwyn gallu defnyddio'r buddsoddiad hwnnw. Mae hynny'n rhan, Dirprwy Lywydd, o amrywiaeth lawer ehangach o gamau y mae'r timau sy'n gweithio ar ddyfodol pobl a lleoedd ym Mhen-y-bont ar Ogwr yn ymroi iddynt: cyflwyno Ineos i Ben-y-bont ar Ogwr, gyda'r potensial o swyddi yno yn y dyfodol, y buddsoddiad y mae Llywodraeth Cymru yn ei wneud i sicrhau mai dyna'r cynnig mwyaf deniadol y gallwn ni ei wneud. Rydym ni'n benderfynol o barhau i weithio gyda'n holl bartneriaid, gan gynnwys Llywodraeth y DU, i wneud yn siŵr ein bod ni'n cynnig cyfleoedd economaidd newydd i bobl sydd wedi colli eu swyddi yn Ford Pen-y-bont ar Ogwr, a bod Ogwr ac etholaeth Pen-y-bont ar Ogwr, a'r rhanbarth cyfan y mae'r Aelod yn ei gynrychioli, yn parhau i fwynhau dyfodol economaidd llwyddiannus.
English: I thank Lynne Neagle for that. It is deeply disappointing that, last week, the new Conservative Government defeated efforts to require UK participation in Erasmus+ once the UK leaves the European Union, and this, Dirprwy Lywydd, despite consistent calls from both the Welsh and Scottish Governments for that participation to be guaranteed.
Welsh: Diolchaf i Lynne Neagle am hynna. Mae'n siomedig iawn bod y Llywodraeth Geidwadol newydd, yr wythnos diwethaf, wedi trechu ymdrechion i'w gwneud yn ofynnol i'r DU gymryd rhan yn Erasmus+ ar ôl i'r DU adael yr Undeb Ewropeaidd, a hynny, Dirprwy Lywydd, er gwaethaf galwadau cyson gan Lywodraethau Cymru a'r Alban i'r cyfranogiad hwnnw gael ei sicrhau.
English: Thank you, First Minister, and I share that disappointment about the vote last week. I was an Erasmus student. I, from a working-class home, from one of Wales's most deprived communities, who had never even had a family holiday abroad, was able to go and study at the University of Paris under the Erasmus programme, and have always been grateful for that opportunity. Continued participation in Erasmus is not in any way incompatible with leaving the EU. Will you, working with your Minister for Education, do everything you can to impress upon the UK Government the enormous benefits that Erasmus+ brings to young people, especially our most disadvantaged young people, and do whatever you can to ensure that Wales can continue to play a full part in this life-changing EU programme?
Welsh: Diolch, Prif Weinidog, ac rwy'n rhannu'r siom honno ynglŷn â'r bleidlais yr wythnos diwethaf. Roeddwn i'n fyfyriwr Erasmus. Cefais i, o gartref dosbarth gweithiol, o un o gymunedau mwyaf difreintiedig Cymru, nad oedd erioed wedi cael gwyliau teuluol dramor hyd yn oed, gyfle i fynd i astudio ym Mhrifysgol Paris o dan raglen Erasmus, ac rwyf i wedi bod yn ddiolchgar erioed am y cyfle hwnnw. Nid yw parhau i gymryd rhan yn Erasmus yn anghydnaws mewn unrhyw ffordd â gadael yr UE. A wnewch chi, gan weithio gyda'ch Gweinidog Addysg, wneud popeth yn eich gallu i roi ar ddeall i Lywodraeth y DU y manteision enfawr y mae Erasmus+ yn eu cynnig i bobl ifanc, yn enwedig ein pobl ifanc fwyaf difreintiedig, a gwneud beth bynnag y gallwch chi i sicrhau y gall Cymru barhau i chwarae rhan lawn yn y rhaglen UE hon sy'n newid bywydau?
English: Well, can I thank the Member for that? Her individual testimony is very powerful. Surely, we ought all to be determined that young people in the future are not denied opportunities that have come the way of others as a result of participation in Erasmus and Erasmus+. I know that the education Minister, Kirsty Williams, has consistently argued in meetings with UK Ministers for the UK to continue to participate in it because, as Lynne Neagle says, it's available to third countries; there is nothing in leaving the European Union that means that we have to leave Erasmus+. And Wales has been a huge beneficiary of it. Over €40 million have come to Wales for Erasmus+ projects between 2014 and 2018, and we had €13.6 million invested in giving young people those experiences last year alone. It's often not well understood, Dirprwy Lywydd, that as well as the sort of university experiences that Lynne referred to, it's also now available for further education, for schools, in adult education, and crucially, for the sort of young people that Lynne Neagle referred to, through the youth service as well. I, too, have had direct experience of taking groups of young people to Europe under the Erasmus+ scheme who would never ever have had that opportunity were that funding not available to them, and it is such a shame that, given an opportunity to guarantee that future participation last week, the new Conservative Government turned its back on it.
Welsh: Wel, a gaf i ddiolch i'r Aelod am hynna? Mae ei thystiolaeth unigol yn rymus iawn. Yn sicr, dylem ni i gyd fod yn benderfynol na chaiff pobl ifanc yn y dyfodol eu hamddifadu o gyfleoedd a oedd ar gael i eraill o ganlyniad i gymryd rhan yn Erasmus ac Erasmus+. Gwn fod y Gweinidog addysg, Kirsty Williams, wedi dadlau'n gyson mewn cyfarfodydd gyda Gweinidogion y DU i'r DU barhau i gymryd rhan ynddo oherwydd, fel y dywed Lynne Neagle, mae ar gael i drydydd gwledydd; nid oes dim byd o ran gadael yr Undeb Ewropeaidd sy'n golygu bod yn rhaid i ni adael Erasmus+. Ac mae Cymru wedi elwa'n fawr iawn ohono. Mae dros €40 miliwn wedi dod i Gymru ar gyfer prosiectau Erasmus+ rhwng 2014 a 2018, a buddsoddwyd €13.6 miliwn i roi'r profiadau hynny i bobl ifanc dim ond y llynedd. Yn aml, nid yw'n cael ei ddeall yn dda, Dirprwy Lywydd, yn ogystal â'r math o brofiadau prifysgol y cyfeiriodd Lynne atyn nhw, ei fod hefyd ar gael erbyn hyn ar gyfer addysg bellach, ar gyfer ysgolion, mewn addysg i oedolion, ac yn hollbwysig, i'r math o bobl ifanc y cyfeiriodd Lynne Neagle atyn nhw, drwy'r gwasanaeth ieuenctid hefyd. Rwyf innau, hefyd, wedi cael profiad uniongyrchol o fynd â grwpiau o bobl ifanc i Ewrop o dan gynllun Erasmus+ na fydden nhw erioed wedi cael y cyfle hwnnw pe na byddai'r cyllid hwnnw ar gael iddyn nhw, ac mae'n drueni mawr, o gael cyfle yr wythnos diwethaf i sicrhau'r cyfranogiad hwnnw yn y dyfodol, bod y Llywodraeth Geidwadol newydd wedi cefnu arno.
English: After the vote you referred to on this clause, the Channel 4 News FactCheck website said that voting the clause down is not the same as scrapping UK involvement in the scheme, and the UK Government made clear that the vote does not end or prevent the UK participating in Erasmus. How therefore do you respond to the statement by the UK Government that, as we enter negotiations with the EU on the future relationship, we want to ensure that UK and European students can continue to benefit from each other's world-leading education systems and that it is wrong to say that the vote by MPs last Wednesday means that the UK will quit the Erasmus scheme?
Welsh: Ar ôl y bleidlais i chi gyfeirio ati ar y cymal hwn, dywedodd gwefan FactCheck Channel 4 News nad yw pleidleisio yn erbyn y cymal yr un fath â diddymu cyfraniad y DU yn y cynllun, ac fe'i gwnaed yn eglur gan Lywodraeth y DU nad yw'r bleidlais yn terfynu nac yn atal y DU rhag cymryd rhan yn Erasmus. Sut felly ydych chi'n ymateb i'r datganiad gan Lywodraeth y DU, sef, wrth i ni ddechrau negodi gyda'r UE ar y berthynas yn y dyfodol, ein bod ni eisiau sicrhau y caiff myfyrwyr y DU ac Ewropeaidd barhau i elwa ar systemau addysg blaenllaw ei gilydd a'i bod yn anghywir dweud bod y bleidlais gan ASau ddydd Mercher diwethaf yn golygu y bydd y DU yn gadael cynllun Erasmus?
English: Well, if the vote by MPs changed nothing, Dirprwy Lywydd, then why did his Government defeat it? If their intention is that everything we have now should be continued into the future, they had a way to guarantee that that would happen. He asked me what I fear, and here's my fear: that when the UK Government come to design their own system, it will be a slimmed-down system, it will be a less generous system, it will cut out of participation the sort of young people that Lynne Neagle highlighted in her question. There was a very simple, direct, unambiguous way in which the Government could have sent its message about continuing participation in Erasmus+: it could have allowed that amendment to go through last week. It didn't, and there must be a reason for that. The reason is that they don't intend to replace Erasmus on a like-for-like basis in future, and young people in Wales will be worse off as a result.
Welsh: Wel, pe na byddai'r bleidlais gan ASau yn newid unrhyw beth, Dirprwy Lywydd, pam felly y gwnaeth ei Lywodraeth ef ei threchu? Os mai eu bwriad yw sicrhau y dylid parhau â phopeth sydd gennym ni nawr yn y dyfodol, roedd ganddyn nhw ffordd o sicrhau y byddai hynny'n digwydd. Gofynnodd i mi beth yr wyf i'n ei ofni, a dyma fy ofn: pan ddaw Llywodraeth y DU i gynllunio ei system ei hun, y bydd yn system fwy cyfyngedig, y bydd yn system llai hael, y bydd yn atal cyfranogiad y math o bobl ifanc a nodwyd gan Lynne Neagle yn ei chwestiwn. Roedd ffordd syml, uniongyrchol a diamwys y gallai'r Llywodraeth fod wedi anfon ei neges ynglŷn â pharhau i gymryd rhan yn Erasmus+: gallai fod wedi caniatáu i'r gwelliant hwnnw fynd drwodd yr wythnos diwethaf. Ni wnaeth hynny, ac mae'n rhaid bod rheswm am hynny. Y rheswm yw nad ydyn nhw'n bwriadu disodli Erasmus ar sail tebyg am debyg yn y dyfodol, a bydd pobl ifanc yng Nghymru ar eu colled o ganlyniad.
English: I'd like to concur with some of the comments made previously that this is an amazing opportunity for many young people, not only academically, but it can change their lives and the people they meet and the type of lifestyle they'll go on to lead in this country. And I do think that, as a party of aspiration, the Conservatives are taking the wrong stance here, because if they believe that everybody should have the chance to study abroad, then they will deny, potentially, the chance to working class and middle class people and it will only be the rich that will be able to take part in these particular schemes. And that is an embarrassment for them. I've heard, and I've read the fact-checking, that they are looking - only looking - to have negotiation on the future of Erasmus in any trade negotiations in the future. It doesn't guarantee that we will stay within Erasmus. In that eventuality, what type of discussions are you having with the European Union? For example, if the Conservatives come up with this watered-down project that you have anticipated, what will you be able to do from a Welsh perspective in terms of an alternative plan? I know that you can't directly liaise, because we are not a nation state in that regard, to be able to have those conversations, but can we do it by institution, or will that prove to be more difficult to do? Are there other options on the table, albeit that we all want to fight for the current Erasmus programme? What other alternatives are you looking at at the moment as a Government?
Welsh: Hoffwn gytuno â rhai o'r sylwadau a wnaed eisoes bod hwn yn gyfle gwych i lawer o bobl ifanc, nid yn yn unig yn academaidd, ond mae'n gallu newid eu bywydau a'r bobl y maen nhw'n cyfarfod â nhw a'r math o fywyd y byddan nhw'n mynd ymlaen i'w fyw yn y wlad hon. Ac rwy'n credu, fel plaid uchelgais, bod y Ceidwadwyr yn cymryd y safiad anghywir yn y fan yma, oherwydd os ydyn nhw'n credu y dylai pawb gael cyfle i astudio dramor, mae'n bosibl y byddan nhw'n atal pobl dosbarth gweithiol a dosbarth canol rhag cael y cyfle a dim ond y cyfoethog fydd yn gallu cymryd rhan yn y cynlluniau penodol hyn. Ac mae hynny'n codi cywilydd arnyn nhw. Rwyf i wedi clywed, ac rwyf i wedi darllen yr wybodaeth gwirio ffeithiau, eu bod nhw'n ystyried - dim ond yn ystyried - cael trafodaeth ar ddyfodol Erasmus mewn unrhyw drafodaethau masnach yn y dyfodol. Nid yw'n sicrhau y byddwn ni'n aros o fewn Erasmus. Os bydd hynny'n digwydd, pa fath o drafodaethau ydych chi'n eu cael gyda'r Undeb Ewropeaidd? Er enghraifft, os bydd y Ceidwadwyr yn cyflwyno'r prosiect wedi'i wanhau hwn yr ydych chi wedi ei ragweld, beth fyddwch chi'n gallu ei wneud o safbwynt Cymru o ran cynllun amgen? Gwn na allwch chi gysylltu'n uniongyrchol, gan nad ydym ni'n genedl-wladwriaeth yn hynny o beth, i allu cael y sgyrsiau hynny, ond a allwn ni ei wneud fesul sefydliad, neu a fydd hynny'n fwy anodd ei wneud? A oes dewisiadau eraill ar y bwrdd, er bod pob un ohonom ni eisiau brwydro dros y rhaglen Erasmus bresennol? Pa ddewisiadau eraill ydych chi'n eu hystyried ar hyn o bryd fel Llywodraeth?
English: There will be other ways in which we can try and support the very important work that's carried out in Erasmus through institution-to-institution links and so on, but the first thing, Dirprwy Lywydd, we would need to do would be to secure the money for it, because the money for Erasmus is not held in the education department at Westminster, it is held by the Treasury. And if the UK Government choose to spend less on Erasmus in the future, then they must give us the money that would previously have been spent in Wales. That's what I believe was meant by the Conservative Party claim that Wales would not be a penny worse off. We should have the money that is spent on Erasmus now, and if they won't spend it, they should give us the money so that we can create those opportunities for young people in Wales.
Welsh: Bydd ffyrdd eraill y gallwn ni geisio cefnogi'r gwaith pwysig iawn sy'n cael ei wneud yn Erasmus trwy gysylltiadau rhwng sefydliadau ac yn y blaen, ond y peth cyntaf, Dirprwy Lywydd, y byddai angen i ni ei wneud fyddai sicrhau'r arian ar ei gyfer, oherwydd nid yw'r arian ar gyfer Erasmus yn cael ei gadw yn yr adran addysg yn San Steffan, fe'i cedwir gan y Trysorlys. Ac os bydd Llywodraeth y DU yn dewis gwario llai ar Erasmus yn y dyfodol, yna mae'n rhaid iddyn nhw roi'r arian i ni a fyddai wedi cael ei wario yng Nghymru yn y gorffennol. Dyna yr wyf i'n ei gredu yr oedd y Blaid Geidwadol yn ei olygu wrth honni na fyddai Cymru yr un geiniog yn dlotach. Dylem ni gael yr arian sy'n cael ei wario ar Erasmus nawr, ac os nad ydyn nhw'n mynd i'w wario, dylen nhw roi'r arian i ni fel y gallwn ni greu'r cyfleoedd hynny i bobl ifanc yng Nghymru.
English: First Minister, many non-EU countries, as you well know, participate fully in Erasmus+, including Turkey. No-one is arguing that UK students wouldn't actually enjoy the same educational and cultural opportunities that Turkish students would. The Government doesn't need to bind itself by statute to negotiate this at all. Does the First Minister agree that this is an area that both Government and all political parties could be united on in the upcoming negotiations with the EU?
Welsh: Prif Weinidog, mae llawer o wledydd y tu allan i'r UE, fel y gwyddoch yn iawn, yn cymryd rhan lawn yn Erasmus+, gan gynnwys Twrci. Does neb yn dadlau na fyddai myfyrwyr y DU yn mwynhau'r un cyfleoedd addysgol a diwylliannol ag y byddai myfyrwyr o Dwrci yn eu mwynhau. Nid oes angen i'r Llywodraeth rwymo ei hun drwy statud i negodi hyn o gwbl. A yw'r Prif Weinidog yn cytuno bod hwn yn faes y gallai'r Llywodraeth a'r holl bleidiau gwleidyddol fod yn unol yn ei gylch yn y negodiadau sydd ar fin cael eu cynnal gyda'r UE?
English: Well, I certainly hope that the UK Government will negotiate an equivalent involvement in Erasmus+ as we have enjoyed up until now, and I agree with this point that Mandy Jones made: there is no reason why they couldn't, because a third country can have full participation in Erasmus+. That's what I'm looking for from the UK Government, not some diluted, slimmed down, made-at-home version. I want Welsh young people to have exactly the same opportunities after we leave the European Union as they have had now. The rulebook doesn't preclude that, and that's what they must secure.
Welsh: Wel, rwy'n sicr yn gobeithio y bydd Llywodraeth y DU yn negodi cyfranogiad cyfatebol yn Erasmus+ ag yr ydym ni wedi ei fwynhau hyd yma, ac rwy'n cytuno â'r pwynt hwn a wnaeth Mandy Jones: nid oes unrhyw reswm pam na allen nhw wneud hynny, oherwydd caiff trydedd wlad gymryd rhan lawn yn Erasmus+. Dyna'r wyf i'n chwilio amdano gan Lywodraeth y DU, ac nid rhyw fersiwn wannach, fwy cyfyngedig, wedi ei chreu gartref. Rwyf i eisiau i bobl ifanc Cymru gael yr un cyfleoedd yn union ar ôl i ni adael yr Undeb Ewropeaidd ag y maen nhw wedi eu cael nawr. Nid yw'r llyfr rheolau yn atal hynny, a dyna y mae'n rhaid iddyn nhw ei sicrhau.